CELEX: 32015D1936
Language: da
Date: 2015-07-08 00:00:00
Title: Kommissionens delegerede afgørelse (EU) 2015/1936 af 8. juli 2015 om de gældende systemer til vurdering og kontrol af konstansen af ydeevnen af ventilationskanaler og -rør til luftventilation i henhold til Europa-Parlamentets og Rådets forordning (EU) nr. 305/2011 (EØS-relevant tekst)

28.10.2015   
            
            
               DA
            
            
               Den Europæiske Unions Tidende
            
            
               L 282/34
            
         KOMMISSIONENS DELEGEREDE AFGØRELSE (EU) 2015/1936
   af 8. juli 2015
   om de gældende systemer til vurdering og kontrol af konstansen af ydeevnen af ventilationskanaler og -rør til luftventilation i henhold til Europa-Parlamentets og Rådets forordning (EU) nr. 305/2011
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF (1), særlig artikel 60, litra h), og
   ud fra følgende betragtninger:
   
               (1)
            
            
               Vurdering og kontrol af konstansen af ydeevnen af ventilationskanaler og -rør, der skal anvendes til luftventilation, bør udføres i overensstemmelse med systemerne i bilag V til forordning (EU) nr. 305/2011.
            
         
               (2)
            
            
               Det er der derfor nødvendigt at fastsætte, hvilke systemer til vurdering og kontrol af ydeevnens konstans der gælder for ventilationskanaler og -rør, der skal anvendes til luftventilation. Dette burde give fabrikanterne lettere adgang til det internationale marked og dermed medvirke til at gøre byggeindustrien mere konkurrencedygtig samlet set.
            
         
               (3)
            
            
               Denne afgørelse bør kun finde anvendelse på produkter, der ikke falder ind under andre tilsvarende EU-retsakters anvendelsesområde. Den bør således ikke finde anvendelse på kanaler og rør, der anvendes i fast installeret brandbekæmpelsesudstyr, da de allerede er omfattet af Kommissionens beslutning 96/577/EF (2) og Kommissionens beslutning 1999/472/EF (3) —
            
         VEDTAGET DENNE AFGØRELSE:
   Artikel 1
   Denne afgørelse finder anvendelse på ventilationskanaler og -rør, der skal anvendes i bygværker med henblik på luftventilation som fastsat i bilag I.
   Artikel 2
   De i artikel 1 omhandlede byggevarer vurderes og kontrolleres med hensyn til ydeevnens konstans i relation til deres væsentlige egenskaber i overensstemmelse med systemerne i bilag II.
   Artikel 3
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 8. juli 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 88 af 4.4.2011, s. 5.
   
      (2)  Kommissionens beslutning 96/577/EF af 24. juni 1996 om proceduren for attestering af byggevarer i henhold til artikel 20, stk. 2, i Rådets direktiv 89/106/EØF for så vidt angår fast installeret brandbekæmpelsesudstyr (EFT L 254 af 8.10.1996, s. 44).
   
      (3)  Kommissionens beslutning 1999/472/EF af 1. juli 1999 om proceduren for attestering af byggevarer i henhold til artikel 20, stk. 2, i Rådets direktiv 89/106/EØF for så vidt angår rør, tanke og tilbehør, som ikke er i kontakt med drikkevand (EFT L 184 af 17.7.1999, s. 42).
   
      BILAG I
      
         OMFATTEDE BYGGEVARER
      
      Denne afgørelse finder anvendelse på:
      
                  1.
               
               
                  Ventilationskanaler og -rør, der skal anvendes i bygværker med henblik på luftventilation.
               
            
   
      BILAG II
      
         SYSTEMER TIL VURDERING OG KONTROL AF YDEEVNENS KONSTANS
      
      For de af denne afgørelse omfattede byggevarer finder følgende systemer for vurdering og kontrol af ydeevnens konstans anvendelse med hensyn til deres væsentlige egenskaber:
      
         Tabel 1
      
      
         For alle væsentlige egenskaber undtagen reaktion ved brand
      
      
                  Byggevarer
               
               
                  Væsentlige egenskaber
               
               
                  Gældende system for vurdering og kontrol af ydeevnens konstans, jf. bilag V til forordning (EU) nr. 305/2011
               
            
                  Ventilationskanaler og -rør, der skal anvendes i bygværker med henblik på luftventilation
               
               
                  For alle væsentlige egenskaber undtagen reaktion ved brand
               
               
                  3
               
            
         
      
         Tabel 2
      
      
         Kun for reaktion ved brand
      
      For alle varer i tabel 1, første kolonne, fastsættes systemerne for vurdering og kontrol af ydeevnens konstans, afhængigt af deres underfamilier, som følger:
      
         
      
                  Underfamilier af byggevarer
               
               
                  Gældende system for vurdering og kontrol af ydeevnens konstans, jf. bilag V til forordning (EU) nr. 305/2011
               
            
                  Byggevarer, for hvilke der på et klart identificerbart punkt i fremstillingsprocessen sker en forbedring af ydeevnen med hensyn til reaktion ved brand (f.eks. tilføjelse af et brandhæmmende middel eller en begrænsning af organisk materiale)
               
               
                  1
               
            
                  Byggevarer, for hvilke der findes et europæisk retsgrundlag til klassificering af deres ydeevne med hensyn til reaktion ved brand uden prøvning
               
               
                  4
               
            
                  Byggevarer, der ikke tilhører underfamilierne i række 1 og 2
               
               
                  3